Pfizer

Pfizer Inc. რე ამერიკული ფარმაცევტული დო ბიოტექნოლოგიური კორპორაცია. კომპანია დარსხუეს გერმანალი ემიგრანტეფქ ჩარლზ ფაიზერიქ (1824–1906) დო ჩარლზ ერჰარტიქ (1821–1891), 1849 წანას, ნიუ-იორკის. კომპანია აწარმენს მედიკამენტეფს დო ვაქცინეფს იმუნოლოგიაშ, კარდიოლოგიაშ, ენდოკრინოლოგიაშ, ონკოლოგიაშ დო ნევროლოგიაშ დარგეფს. Pfizer რე მოსოფელიშ ართ-ართი უდიდაში ფარმაცევტული კომპანია. 2020 წანაშ მუნაჩემეფით კომპანიას Fortune 500-იშ ერკებულს 64-ა აბანი უკინებჷ დო Forbes Global 2000-იშ ერკებულს 49-ა აბანი. 2020 წანაშ მუნაჩემეფით კორპორაციას 78,500 წორომოხანდე ჸუნს დო კომპანიაშ სუფთა მოგება 9 მილიარდი დოლარიშე უმოსი რე. პფაიზერიშ CEO-შ პოსტი უკინებჷ ბერძენ-ამერიკალი ვეტერინარს ალბერტ ბურლას. რესურსეფი ინტერნეტის ოფიციალური ვებსაიტი პფაიზერი ენციკლოპედია ბრიტანიკას